Diari Oficial de la Generalitat Valenciana


Sumari del DOGV 2244, del 13-04-1994 (1994/831113)

DECRET 66/1994, de 29 de març del Govern Valencià, pel qual es modifica el preu públic corresponent al tractament fitosanitari contra el cucat de l'arrós.
----------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1994/03/29/66/dof/vci/html**

### Dades del document

Número de DOGV
:   2244

Data del DOGV
:   13-04-1994

Secció del DOGV
:   DISPOSICIONS GENERALS

Número del document
:   1994/831113


Data del document
:   29-03-1994

Organisme emissor
:   Conselleria d'Agricultura, Pesca i Alimentació

Tipus de document
:   Decret

Anàlisi jurídica

DECRET 66/1994, de 29 de març, del Govern Valencià, pel qual es modifica el preu públic corresponent al tractament fitosanitari contra el cucat de l'arròs. [94/2210]  
L'Ordre de 5 de març de 1993, del conseller d'Agricultura i Pesca, per la qual es revisaven las quanties dels preus públics que percebia la Conselleria d'Agricultura i Pesca, fixava en l'apartat 2 de l'annex (prestació de serveis de sanitat vegetal i qualitat del material vegetal de reproducció) el preu públic del tractament fitosanitari contra el cucat de l'arròs en 4.602 pessetes per hectàrea.  
El cost total del tractament estarà d'acord amb els costos d'aplicació, dels productes que s'empraran i de la superfície sobre la qual s'aplique, factors que poden ser variables cada any; això comporta una evident dificultat per a fixar a priori el preu que es percebrà.  
Per altra part, la declaració d'utilitat pública de la campanya i la necessitat de preservar de determinats plaguicides una zona del Parc Natural de l'Albufera aconsellen que l'administració intervinga en els tractaments sufragant una part del seu cost i d'acord amb el Decret 73/1991, de 13 de maig, del Govern Valencià, pel qual es regulen els preus públics, aquests es poden modificar si hi ha raons d'interès públic que així ho aconsellen.  
Per això, a proposta del conseller d'Agricultura, Pesca i Alimentació i amb la deliberació prèvia del Govern Valencià, en la seua reunió del dia 29 de març de 1994,  
DECRETE:  
Article únic  
En les campanyes anuals de tractament fitosanitari contra el cucat de l'arròs, el preu públic que percebrà la Conselleria d'Agricultura, Pesca i Alimentació serà el que resultarà de la fórmula  
 A - B  
\_\_\_- = D  
 C  
On és  
A = cost total de la campanya, en pessetes.  
B = import de l'ajuda pel material per al tractament mitjançant sistemes bio-racionals, en pessetes.  
C = superfície d'arròs tractada, en hectàrees.  
D = preu públic, en pessetes per hectàrea.  
DISPOSICIÓ TRANSITORIA  
Per al cobrament als agricultors de la part corresponent del tractament efectuat durant la campanya 1993, també s'aplicarà la fórmula anterior.  
DISPOSICIONS FINALS  
Primera  
S'autoritza la Conselleria d'Agricultura, Pesca i Alimentació per a dictar les disposicions de desplegament d'aquest decret i per a establir, mitjançant ordre, la quantia anual corresponent del preu públic.  
Segona  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.  
València, 29 de març de 1994  
El president de la Generalitat Valenciana,  
JOAN LERMA I BLASCO  
El conseller d'Agricultura, Pesca i Alimentació,  
JOSÉ MARÍA COLL COMIN


Còpia Permalink ELI